Missatge: Felicitacions nadalenques per internet Una de les coses que s'ha posat de moda és el d'enviar felicitacions de Nadal per correu electrònic, aprofitant les avantatges que ens ofereix internet. Res a dir, per descomptat, perquè serveix per mantenir una entranyable tradició. El que resulta penós, però, és rebre-les veient que formes part d'una descomunal llista d'adreces – des de les del membres de la família del emissor fins a les de tots els seus amics, molts d'ells absolutament desconeguts per a tu - que et fa perdre tot l'encant de la rebuda. Ja sé que l'estandardització és un element bàsic per a la rendibilitat, però em nego a acceptar l'ús d'aquesta fórmula per a tot. ¿Tan difícil és que els bons desigs que ens transmetem via email aquests dies, siguin fets posant-hi una mica d'un i enviats a títol personal?  Margarita
Emocions: anger
joy

Resposta: Abundant en el que dic mes amunt, permeteu-me afegir que el que també demostra una manca d'interès – i d'imaginació – per part dels que t'envien una felicitació de Nadal per internet, es que sigui de les que el text dels bons auguris ja està imprès (amb imatges animades i musiqueta, això si), i sense el mínim esforç de quatre paraules dedicades. A sobre, moltes són idèntiques. No sé a vosaltres. A mi me'n han enviat una d'un cor de cantaires damunt dels quals es clica i apareixen unes noies amb biquini que et desitgen Bones Festes, sis vegades, sis diferents "amics".
Emocions: anger